
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 924 

14 Απριλίου 2014 


ΑΠΟΦΑΣΕΙ Σ 

Αριθ. 340/2014 

Καθορισμός τέλους για τη χρηματοδότηση 
της Ρυθμιστικής Αρχής Λιμένων (Ρ.Α.Λ.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις 

α. του άρθρου 43 του ν. 4150/2013 «Ανασυγκρότηση 
του Υπουργείου Ναυτιλίας και Αιγαίου και άλλες διατά¬ 
ξεις» (Α' 102), όπως τροποποιήθηκε και ισχύει. 

β. του V. 2932/2001 «Ελεύθερη παροχή υπηρεσιών στις 
θαλάσσιες ενδομεταφορές - Σύσταση Γενικής Γραμ¬ 
ματείας Λιμένων και Λιμενικής Πολιτικής - Μετατροπή 
Λιμενικών Ταμείων σε Ανώνυμες Εταιρείες και άλλες 
διατάξεις» (Α' 145). 

γ. του π.δ. 63/2005 «Κωδικοποίηση νομοθεσίας για την 
Κυβέρνηση και τα κυβερνητικά όργανα» (Α' 98). 

2. Το υπ’ αριθ. 185/2009 (ΦΕΚ 213 τ. Α'/7-10-2009) Προ¬ 
εδρικό διάταγμα, περί «Ανασύστασης του Υπουργείου 
Οικονομικών, συγχώνευση του Υπουργείου Οικονομίας 
και Οικονομικών με τα Υπουργεία Ανάπτυξης και Εμπο¬ 
ρικής Ναυτιλίας, Αιγαίου και νησιωτικής Πολιτικής και 
μετονομασία του σε Υπουργείο Οικονομίας, Ανταγωνι¬ 
στικότητας και Ναυτιλίας”, μετατροπή Υπουργείου Μα¬ 
κεδονίας - Θράκης σε Γ ενική Γ ραμματεία Μακεδονίας 
- Θράκης και υπαγωγή στο Υπουργείο Εσωτερικών της 
Γ ενικής Γ ραμματείας Αιγαίου και Νησιωτικής Πολιτικής». 

3. Το υπ’ αριθμ. 189/2009 (ΦΕΚ 221 τ. Α'/5-11-2009) Προ¬ 
εδρικό διάταγμα, περί «Καθορισμού και ανακατανομής 
αρμοδιοτήτων των Υπουργείων». 

4. Το υπ’ αριθμ. 90/5-7-2012 (ΦΕΚ 144, τ. Α'/5-7-2012) 
Προεδρικό διάταγμα περί «Διορισμού του Ιωάννη Στουρ- 
νάρα του Αθανασίου στη θέση του Υπουργού Οικονο¬ 
μικών». 

5. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 153). 


6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Σκοπός 

Σκοπός της παρούσας υπουργικής απόφασης είναι: 

α) Θ καθορισμός του ύψους του τέλους που επιβάλλε¬ 
ται επί των Οργανισμών Λιμένων Α.Ε. και των Λιμενικών 
Ταμείων, τα οποία αποτελούν πόρους της Ρυθμιστικής 
Αρχής Λιμένων. 

β) Ο καθορισμός των οργάνων, του τρόπου και της δι¬ 
αδικασίας είσπραξης και απόδοσης των ανωτέρω τελών. 

Αρθρο 2 

Χαρακτήρας Τ έλους 

Στους Οργανισμούς Λιμένων Α.Ε. και τα Λιμενικά 
Ταμεία επιβάλλεται το προβλεπόμενο στην παρσύσα 
ετήσιο ανταποδοτικό τέλος για τις υπηρεσίες δημοσίου 
συμφέροντος που παρέχει η Ρυθμιστική Αρχή Λιμένων 
στα ζητήματα συμβάσεων παραχώρησης στους λιμένες, 
την υποστήριξη προς τα ανωτέρω νομικά πρόσωπα για 
την κατάρτιση προδιαγραφών δημοσίων συμβάσεων, 
τηρήσεως των κανόνων ανταγωνισμού, της αντιμονο- 
πωλιακής νομοθεσίας και των συμφωνημένων επιπέδων 
εξυπηρέτησης στο χώρο των λιμένων, της διαμεσολά- 
βησης, διαχείρισης παραπόνων και επίλυσης διαφορών 
μεταξύ χρηστών και φορέων διαχείρισης και της λήψεως 
μέτρων για την ανάπτυξη και εκσυγχρονισμό του λιμε¬ 
νικού συστήματος. 

Άρθρο 3 
Ύψος Τέλους 

Το παρόν τέλος ανέρχεται σε ποσσστό 0,2% επί 
των ετήσιων εσόδων για τα Λιμενικά Ταμεία και σε 
ποσοστό 0,3% επί των ετήσιων εσόδων για τους Θρ- 
γανισμούς Λιμένων Α.Ε. Τα ποσά που αντιστοιχούν στα 
ανωτέρω ποσοστά προκύπτουν από τις καταστάσεις 
αποτελεσμάτων χρήσεως που συντάσσουν τα ως άνω 
νομικά πρόσωπα στο τέλος κάθε οικονομικού έτους, 
οι οποίες κοινοποιούνται στη ΡΑΛ και στο ΥΝΑ το 

α' δεκαπενθήμερο του Ιανουαρίου του επόμενου της 
χρήσεως έτους. 

Άρθρο 4 

Όργανα Είσπραξης 

Το ανταποδοτικό τέλος καταβάλλεται στον τραπεζικό 
λογαριασμό της ΡΑΛ σε δυσ ισόποσες δόσεις. Η πρώτη 
δόση καταβάλλεται εντός του β' δεκαπενθημέρου του Ια¬ 
νουάριου και η δεύτερη δόση εντός του β' δεκαπενθημέρου 
του Ιουλίου κάθε έτους. Για την απόδειξη της κατάθεσης 
κοινοποιείται στη ΡΑΛ το σχετικό διπλότυπο της Τράπεζας. 

Άρθρο 5 

Μη Εμπρόθεσμη Καταβολή Τελών 

Σε περίπτωση μη εμπρόθεσμης ή μη προσήκουσας κατα¬ 
βολής του ετήσιου ανταποδοτικού τέλους της παρούσας 
απόφασης, η βεβαίωση και είσπραξή του διενεργείται σύμ¬ 
φωνα με τις διατάξεις του ΚΕΔΕ, μετά από καταλογιστική 
απόφαση του εκδίδει ο ΥΝΑ, έπειτα από εισήγηση της ΡΑΛ 
και ταμειακή βεβαίωση πσυ κοινοποιείται στον οφειλέτη 
από τις αρμόδιες Οικονομικές Υπηρεσίες. 


Άρθρο 6 

Μεταβατική Διάταξη 

Ως χρόνος καταβολής του τέλους της παρούσας από¬ 
φασης, ορίζεται η 30η Ιουνίου 2014, υπολογιζομένου του 
τέλους στα ποσοστά τσυ άρθρου 3 επί των ετήσιων 
εσάδων του οικονομικού έτους 2013. 

Άρθρο 7 
Έναρξη ισχύος 

Η ισχύς της απάφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 14 Απριλίου 2014 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΙΩΑΝΝΗΣ ΣΤΟΥΡΝΑΡΑΣ ΙΩΑΝΝΗΣ ΜΙΧΕΛΑΚΗΣ 

ΝΑΥΤΙΛΙΑΣ ΚΑΙ ΑΙΓΑΙΟΥ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

